ทัก-บกกึม-ทัง

ทัก-บกกึม-ทัง () หรือ ทัก-โทรี-ทัง () หรือ ไก่ตุ๋นรสเผ็ด เป็นอาหารเกาหลีดั้งเดิมที่ทำมาจากเนื้อไก่หั่นแบบต้ม ปรุงด้วยผักและเครื่องเทศ บางครั้งส่วนผสมจะถูกนำไปผัดก่อนนำไปต้ม เป็นอาหารประเภท jjim หรือ  jorim และสูตรอาหารแตกต่างกันไปทั่วคาบสมุทรเกาหลี ส่วนผสมทั่วไปได้แก่ มันฝรั่ง แครอท พริกเขียวและพริกแดง พริกแดงแห้ง หอมต้นเดี่ยว หัวหอม กระเทียม ขิง โคชูจัง (พริกแกง) gochutgaru (ผงพริก) ซอสถั่วเหลือง และน้ำมันงา

ข้อพิพาทรากศัพท์
บางกลุ่มที่อุทิศให้กับพิสุทธินิยมทางภาษาในภาษาเกาหลีโต้แย้งคัดค้านการใช้งานคำว่า ทัก-โทรี-ทัง () เนื่องจากมีความเข้าใจว่าเป็นภาษาลูกผสมระหว่างญี่ปุ่นและเกาหลี แม้ว่าที่มาของคำกลาง โทรี () จะยังไม่เป็นที่ทราบแน่ชัดก็ตาม ในประเทศเกาหลีใต้ สถาบันภาษาเกาหลีแห่งชาติอ้างว่าคำนี้มาจากภาษาญี่ปุ่นว่า โทริ (; "นก") และเสนอแนะว่าคำนี้ควรขัดเกลาใหม่เป็น ทัก-บกกึม-ทัง () อย่างไรก็ตาม สถานะคำว่า โทรี ในฐานะคำยืมยังคงเป็นประเด็นโต้เถียง เนื่องจากสถาบันดังกล่าวไม่ได้นำเสนอหลักฐานสนับสนุนข้อโต้แย้งใด นอกเหนือจากความคล้ายคลึงกันทางด้านการออกเสียงของคำว่า โทรี กับคำว่า โทริ ในภาษาญี่ปุ่น คำว่า dori-tang ปรากฏใน Haedong jukji ชุดสะสมกวีใน ค.ศ. 1925 โดย Choe Yeongnyeon ผู้มีการศึกษาชาวโชซ็อน ในหนังสือนี้ อักษรจีนของ do () ri () tang () ใช้ทับศัพท์ชื่ออาหารเกาหลี นักเขียนคอลัมน์เกี่ยวกับอาหารคนหนึ่งแย้งว่า หากคำนั้นเป็นภาษาญี่ปุ่น จะใช้อักษร jo (; ในภาษาญี่ปุ่นออกเสียงว่า โทริ) แทนการถอดเสียงภาษาเกาหลีด้วยอักษรฮันจา ทฤษฎีอีกแบบเกี่ยวกับที่มาของคำว่า dori ได้แก่ การกล่าวอ้างว่ามาจาก dyori () ซึ่งเป็นรูปโบราณของคำภาษาจีน-เกาหลี jori (; "ปรุง[อาหาร]") และการกล่าวอ้างว่ามาจากคำกริยาภาษาเกาหลีดั้งเดิม dorida (; "ตัดออก") ไม่มีทฤษฎีใดข้างต้นที่ได้รับการยอมรับอย่างแพร่หลาย

ดูเพิ่ม
 ต้าผานจี อาหารอุยกูร์/จีนที่คล้ายกับ

อ้างอิง

Category:อาหารเกาหลี
Category:อาหารเผ็ด